โรงเรียนนิคมพิมายศึกษา

โรงเรียนนิคมพิมายศึกษา เป็นโรงเรียนมัธยมศึกษา ตั้งอยู่ที่ถนนพิมาย-หินดาด ตำบลนิคม อำเภอพิมาย จังหวัดนครราชสีมา

 ประวัติ 
โรงเรียนนิคมพิมายศึกษา เปิดทำการเรียนการสอนครั้งแรกเมื่อปีการศึกษา 2536 โดยเป็นสาขาของโรงเรียนพิมายวิทยา มีชื่อว่า โรงเรียนพิมายวิทยาสาขาตลาดนิคม มีนายวันชัย นงค์สูงเนิน ตำแหน่ง อาจารย์ 2 ระดับ 6 รักษาการหัวหน้าสาขาในขณะนั้น  

ภายหลังโรงเรียนพิมายวิทยาได้แต่งตั้ง นายศิริ สัมกำปัง ตำแหน่ง อาจารย์ 2 ระดับ 6 เป็นหัวหน้าสาขาโรงเรียนพิมายวิทยาสาขาตลาดนิคม ได้เปิดทำการสอนนักเรียนในระดับมัธยมศึกษาตอนต้น โดยได้รับการสนับสนุนงบประมาณและบุคคลากรจากกรมสามัญศึกษาและโรงรียนพิมายวิทยา ขณะเดียวกันได้ทำเรื่องขอใช้ที่ดินของนิคมสร้างตนเองพิมายใช้เป็นสถานที่ก่อสร้างโรงเรียน ซึ่งทางนิคมสร้างตนเองพิมาย ได้จัดแบ่งพื้นที่บริเวณตรงข้ามค่ายลูกเสืออำเภอพิมาย จำนวน 35 ไร่ ให้เป็นสถานที่ก่อสร้างโรงเรียน

กระทรวงศึกษาธิการ ได้ประกาศตั้งโรงเรียนขึ้น เมื่อวันที่ 30 เมษายน 2539 โดยให้ชื่อว่า โรงเรียนนิคมพิมายศึกษา

อ้างอิง

หมวดหมู่:โรงเรียนในอำเภอพิมาย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา